Les obres de rehabilitació del barri de los Faroles han començat hui
07/11/2008

# Les obres de rehabilitació del barri de los Faroles han començat hui

*   07/11/2008
*   [Imprimir](#)
*   Compartir
*    https://www.alaquas.org/documento.asp?id\_do=11054

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11054%2F0&title=Ajuntament%20d%27Alaqu%C3%A0s.%20Premsa.Les%20obres%20de%20rehabilitaci%C3%B3%20del%20barri%20de%20los%20Faroles%20han%20comen%C3%A7at%20hui)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11054/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/11054/07112008faroles_1_Form_4.jpg)](https://www.alaquas.org/ficheros/documentos/2008/2/11054/07112008faroles_1_Form_10.jpg "<a href='https://www.alaquas.org/ficheros/documentos/2008/2/11054/07112008faroles_1_Form_10.jpg' target=_blank><i class='fa fa-external-link' aria-hidden='true'></i>.Les obres de rehabilitació del barri de los Faroles han començat hui</a>")

L'Ajuntament d'Alaquàs ja ha rebut el dictamen que va requerir a la Junta Superior de Contractació Administrativa

Els treballs de rehabilitació del barri de los Faroles d'Alaquàs han començat hui. Així ho va anunciar l'Alcalde d'Alaquàs, Jorge Alarte, qui va explicar que el passat dilluns es firmà ja l'acta d'inici de les obres. Aqueix dia el primer edil i la regidora d'Urbanisme, Eva Martínez, van mantindre una reunió amb tècnics i responsables de la UTE Secopsa-Nagarés per tal de supervisar els detalls de l'actuació de millora integral del barri.

El termini d'execució del projecte és de 18 mesos, temps durant el qual els veïns podran participar activament mitjançant una Comissió Ciutadana que supervisarà el seguiment de les obres. Ahir mateix, la Regidoria d'Urbanisme va parlar per telèfon amb els presidents de les quatre finques del barri de los Faroles per tal d'informar-los de les intervencions que s'iniciaran, en primer lloc, en el bloc ubicat entre els carrers Balmes i Albacete.

Com ha passat en altres obres recents, l'Ajuntament d'Alaquàs posa a disposició de les persones que viuen a esta zona un Inspector de la Policia Local que coordinarà l'activitat diària de l'obra amb les necessitats dels veïns. També s'ha previst la contractació d'una empresa de seguretat privada que vigilarà durant les 24 hores del dia les obres.

La rehabilitació del barri suposarà una inversió de 4,5 milions d'euros i millorarà l'estat de 160 vivendes de los Faroles, habitades en la seua majoria per veïns amb una renda baixa i jubilats en un 40% dels casos.

Per això, és important destacar que els treballs es faran sense que hagen d'abandonar les seues vivendes. S'embelliran les façanes, s'instal·laran videoporters, es revestiran els balcons exteriors i es protegiran les cobertes per a evitar problemes de goteres, entre altres actuacions. A més, els tècnics municipals i la direcció facultativa de l'obra inspeccionaran cada una de les vivendes de forma individualitzada per tal de comprovar l'estat dels pisos.